[pic] | AZ EURÓPAI KÖZÖSSÉGEK BIZOTTSÁGA |

Brüsszel, 17.11.2006

COM(2006)696 végleges

Javaslat

A TANÁCS RENDELETE

a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról

(előterjesztő: a Bizottság)

INDOKLÁS

1) A JAVASLAT HÁTTERE

- A javaslat indokai és célkitűzései

E tanácsi rendelettervezet célja, hogy autonóm alapon határozatlan ideig felfüggessze a vámtételt a 30. Árucsoportba tartozó egyes árucikkekre (gyógyszeripari termékek), és következésképpen módosítsa a vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendeletet.

- Általános összefüggések

- A Kombinált Nómenklatúra (KN) 30. Árucsoportjába gyógyszeripari termék tartoznak.

- A steril sebészeti vagy fogászati tapadásgátlókat, a nem felszívódókat is (alapanyaguktól függően) 2006-ban a Harmonizált Rendszer 2002-es változata szerint a 39. vagy 60. Árucsoportba sorolták be. Az osztómiás célra alkalmas készülékeket 2006-ban a Harmonizált Rendszer 2002-es változata szerint a 39. Árucsoportba sorolták be. Az e termékekre vonatkozó vámtétel 6,5%.

- A termékek 2007. január 1-jétől a Kombinált Nómenklatúra 30. Árucsoportjába sorolandók majd azt követően, hogy a KN-t transzponálták a HR 2007-es változatához (a Harmonizált Áruleíró és Kódrendszerről szóló nemzetközi egyezményhez mellékletként csatolt nómenklatúrának a Vámegyüttműködési Tanács 2004. június 26-i ajánlása alapján elfogadott módosításai következtében.)

- Az uruguayi forduló gyógyszeripari termékekre vonatkozó tárgyalásainak eredményeképp a 30. Árucsoport vámmentességet élvez.

- Közegészségügyi okokból a Közösség érdeke, hogy autonóm módon a fenti termékekre is kiterjessze a vámmentességet.

- Hatályos rendelkezések a javaslat által szabályozott területeken

A Tanács 2658/87/EGK rendelete a vám- és a statisztikai nómenklatúráról, valamint a Közös Vámtarifáról.

- Összhang az Unió egyéb szakpolitikáival és célkitűzéseivel

A javaslat összhangban áll a kereskedelmi, vállalkozási, egészségügyi és külkapcsolati politikákkal.

2) KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT

- Az érdekelt felekkel folytatott konzultáció

A konzultáció módszerei, a célzott főbb ágazatok és a válaszadók általános bemutatása

A Vámkódex Bizottság Tarifa- és Statisztikai Nómenklatúra Szekciója (KN Szektor).

A válaszok összefoglalása és figyelembevételük módja

A felfüggesztés a csoporttal való konzultációt követő megállapodásból következik.

- A szakvélemények összegyűjtése és felhasználása

Az érintett tudományos- vagy szakterületek

A Vámkódex Bizottság tagállamokat képviselő vámügyi szakértői.

Alkalmazott módszer

Ülések

A konzultációba bevont főbb szervezetek/szakértők

Az egyes tagállamok által kijelölt szakértők.

A beérkezett és felhasznált vélemények összefoglalása

Nem merült fel olyan súlyos kockázat lehetősége, amely visszafordíthatatlan következményekkel járhatna.

A szakértői vélemény nyilvánosságát biztosító eszközök

A javaslat kihirdetése.

- Hatásvizsgálat

A szolgálaton belüli konzultáció.

Jótékony hatás az egészségügy területén.

3) A JAVASLAT JOGI ELEMEI

- A javasolt intézkedés összefoglalása

A TANÁCS RENDELETTERVEZETE a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról.

- Jogalap

A Szerződés 26. cikke.

- A szubszidiaritás elve

A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazandó.

- Az arányosság elve

A javaslat a következő ok(ok) miatt felel meg az arányosság elvének:

Nem alkalmazható.

Ezen intézkedéscsomag összhangban áll a külkereskedelemben érintett szereplőkre vonatkozó eljárások egyszerűsítését célzó elvekkel.

- Eszközök kiválasztása

Javasolt eszköz: rendelet.

Más eszközök nem megfelelőek a következő ok(ok) miatt:

Az EK-Szerződés 26. cikke értelmében az autonóm vámtételek felfüggesztését és a kontingenseket bizottsági javaslat alapján a Tanács hagyja jóvá minősített többséggel.

4) KÖLTSÉGVETÉSI VONATKOZÁSOK

Nem beszedett vámok.

Javaslat

A TANÁCS RENDELETE

a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 26. cikkére,

tekintettel a Bizottság javaslatára[1],

mivel:

(1) Az uruguayi forduló tárgyalásait követően a 2658/87/EGK tanácsi rendelet[2] I. mellékletével létrehozott Kombinált Nómenklatúra (KN) a 30. Árucsoportba tartozó gyógyszeripari termékek vámmentességéről rendelkezik.

(2) Jelenleg a steril sebészeti vagy fogászati tapadásgátlók, a nem felszívódók is, valamint az osztómiás célra alkalmas készülékek a Kombinált Nómenklatúra különböző árucsoportjaiba tartoznak, vámtételük pedig 6,5%. Azonban a Harmonizált Áruleíró és Kódrendszerről szóló nemzetközi egyezményhez mellékletként csatolt nómenklatúrának a Vámegyüttműködési Tanács 2004. június 26-i ajánlása alapján elfogadott módosításai következtében ezen termékek 2007. január 1-jétől a Kombinált Nómenklatúra 30. Árucsoportjába sorolandók.

(3) Közegészségügyi okokból a Közösség érdeke, hogy a 30. árucsoportba tartozó gyógyszeripari termékek esetében várható vámmentességet autonóm módon e termékekre is kiterjessze. Ezt a vámtételek határozatlan időre történő felfüggesztésével kell megtenni.

(4) A 2658/87/EGK rendeletet ezért ennek megfelelően módosítani kell.

(5) Mivel az e rendelet által bevezetett módosítást a(z) 1549/2006/EK bizottsági rendelettel megállapított 2007. évi Kombinált Nómenklatúra alkalmazásának időpontjától kell alkalmazni, ennek a rendeletnek azonnal hatályba kell lépnie, és azt 2007. január 1-től alkalmazni kell.

ELFOGADTA EZT A RENDELETET:

1. cikk

A 2658/87/EGK rendelet I. mellékletének Második része (Vámtarifa) VI. Áruosztály 30. Árucsoportja a következőképpen módosul:

(a) a 3006 10 30 KN-kódokra vonatkozóan a 3. oszlopban található szöveg helyébe a következő lép:

“6,5*

___________________

* „A vámtétel autonóm alapon határozatlan ideig felfüggesztve.”

(b) a 3006 91 00 KN-kódokra vonatkozóan a 3. oszlopban található szöveg helyébe a következő lép:

“6,5*

___________________

* „A vámtétel autonóm alapon határozatlan ideig felfüggesztve.”

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ezt a rendeletet 2007. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

A Tanács rendeletjavaslata a vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendelet I. mellékletének módosításáról.

2. KÖLTSÉGVETÉSI TÉTELEK:

Alcím és jogcímcsoport: 12. alcím, 120. jogcímcsoport

3. PÉNZÜGYI HATÁS

( A javaslatnak nincs pénzügyi hatása.

X A javaslatnak nincs pénzügyi hatása a kiadásra, van azonban pénzügyi hatása a bevételre – a hatás a következő:

Rendkívül nehéz megbecsülni a vonatkozó saját forrásokat érintő veszteséget. Nem áll rendelkezésre statisztika a két különböző termékkategória behozatalára vonatkozóan, mivel a termékek 2006-ban eltérő és rendkívül nagy kereskedelmi forgalmú fennmaradó alszámok alá tartoznak.

A 2005-ös import alapján a két termékre vetített bevételkiesés (a 25% levonása előtt) várhatóan legfeljebb 1 104 000 euro, amely megegyezik a 2005-re az előző HR-ben hasonló módon átcsoportosított árucikkekre becsült bevételkieséssel.

(millió euro egy tizedesjegyig)

költségvetési tétel | Bevétel[3] | Kezdési időpont | [n. év] |

120. jogcímcsoport | A saját forrásokra gyakorolt hatás | 2007.1.1. | 828.000 |

4. CSALÁS ELLENI INTÉZKEDÉSEK

A Közösségi Vámkódexben meghatározott rendes intézkedések alkalmazása.

5. EGYÉB ÉSZREVÉTELEK

[1] HL C […] [….], o

[2] HL L 256., 1987.9.7. A legutóbb a(z) 1549/2006/EK bizottsági rendelettel (HL L 301., 2006.10.31., 1. o.) módosított rendelet.

[3] A hagyományos saját források (mezőgazdasági vámok, cukorlefölözések, vámok) tekintetében nettó összegeket kell megadni, vagyis a beszedési költségek 25%-ának levonásával kapott bruttó összegeket.